Държавен вестник, бр. 43, 2009 г., стр. 27

БРОЙ  43 	
Д Ъ Р Ж А В Е Н  В Е С Т Н И К 	
СТР.  27  
МИНИСТЕРСТВА
И ДРУГИ ВЕДОМСТВА
ДЪРЖАВНА АГЕНЦИЯ
ПО ТУРИЗЪМ
ДОГОВОР
между правителството на Република България 
и правителството на Република Беларус за 
сътрудничество в областта на туризма
(Утвърден с Решение №  846 от 29 декември 
2008  г. на Министерския съвет. В сила от 
8 февруари 2009 г.)
Правителството на Република България и 
правителството на Република Беларус, по-долу 
наричани „договарящи се страни“,
Признавайки взаимния интерес към устано­
вяване на тясно и дългосрочно сътрудничество 
в областта на туризма,
Желаейки да развиват отношения в областта 
на туризма между двете страни, а също така 
и между техните национални туристически 
организации,
Решиха да сключат този договор и с тази 
цел се договориха за следното:
Член 1
Договарящите се страни съдействат за 
разширяване на туристическия обмен между 
Република България и Република Беларус, 
като за тази цел поощряват сътрудничеството 
между туристическите организации на двете 
страни, съдействат за разширяване на тяхната 
дейност по всички направления, насочени към 
развитието на туризма между двете страни.
Член 2
Всяка от договарящите се страни според 
своите възможности се стреми към опростяване 
на граничните митнически и други формал­
ности за туристите от държавата на другата 
договаряща се страна.
Член 3
Всяка от договарящите се страни предприема 
мерки, гарантиращи сигурността и спазването 
на човешките права на туристите от държавата 
на другата договаряща се страна на територията 
на своята държава.
Член 4
Договарящите се страни съдействат за обмяна 
на опит в областта на туристическата дейност 
и за тази цел способстват за организиране на 
срещи на експерти и специалисти по туризма.
Член 5
Всяка от договарящите се страни на тери­
торията на своята държава създава условия и 
оказва съдействие за реклама на туристическите 
организации от държавата на другата догова­
ряща се страна. За тази цел договарящите се 
страни могат да разкриват национални ин­
формационни центрове (представителства) на 
държавните им органи по туризъм.
Въпросите, свързани с откриването и дей­
ността на представителствата, се съгласуват 
между държавните органи по туризъм на двете 
договарящи се страни в съответствие с нацио­
налното законодателство на държавата, в която 
се намира представителството.
Член 6
Договарящите се страни съдействат за 
установяване на тясно сътрудничество между 
туристическите организации от двете държави 
за различни форми на тяхното коопериране, 
създаване на смесени дружества и предприя­
тия, привличане на чуждестранни инвестиции 
в областта на туризма.
Член 7
Договарящите се страни организират размяна 
на туристически информационни материали и 
съдействат за участието на туристическите ор­
ганизации на своите държави в международни 
туристически изложби и борси.
Член 8
Изменения и допълнение на този договор се 
извършват с писменото съгласие на договарящите 
се страни и влизат в сила при условията на чл. 9.
Член 9
Този договор подлежи на утвърждаване и 
влиза в сила 30 дни след датата на получаване 
на втората от нотите, с които двете догова­
рящи се страни взаимно се уведомяват, че 
са изпълнили изискванията на националните 
си законодателства за влизането на договора 
в сила.
Този договор се сключва за срок от 5 годи­
ни, като се продължава автоматично за всеки 
следващ период от по 5 години, освен ако една 
от договарящите се страни не изпрати 6 месеца 
преди изтичането на съответния договорен срок 
уведомително писмо на другата договаряща се 
страна за намерението си да прекрати дейст­
вието на договора.
Този договор е изготвен в София на 21 фев­
руари 1996 г. в 2 оригинални екземпляра, всеки 
от които на български, беларуски и руски език, 
като всичките текстове имат еднаква правна 
сила.
В случай на разногласия, възникнали във 
връзка с тълкуването на този договор, меро­
давен е текстът на руски език.
За правителството на	
За правителството на
Република България:	
Република Беларус:
Васил Велев,	
А. Добромудров,
председател на	
първи заместник-
Комитета по туризъм	
министър на външно-
към Министерския	
икономическите
съвет	
връзки
7774